బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మిథాలీ లేని వేళ.. భారత్‌పై ఆసీస్ ఘన విజయం
భారత పర్యటనకు వచ్చిన ఆస్ట్రేలియా మహిళా క్రికెట్ జట్టు శుభారంభం చేసింది. మూడు వన్డేల సిరీస్‌లో భాగంగా సోమవారం వడోదరలో జరిగిన తొలి వన్డేలో భారత్‌పై ఆసీస్ ఘన విజయం సాధించింది.
TNN | Updated:
Mar 12, 2018, 04:09PM IST
భారత పర్యటనకు వచ్చిన ఆస్ట్రేలియా మహిళా క్రికెట్ జట్టు శుభారంభం చేసింది. మూడు వన్డేల సిరీస్&zwnj;లో భాగంగా సోమవారం వడోదరలో జరిగిన తొలి వన్డేలో భారత్&zwnj;పై ఆసీస్ ఘన విజయం సాధించింది. భారత మహిళలు స్వల్ప స్కోరుకే చేతులెత్తేయడంతో ఇంకా 17.5 ఓవర్లు మిగిలి ఉండగానే కేవలం 2 వికెట్లు కోల్పోయి ఆసీస్ లక్ష్యాన్ని ఛేదించింది. కెప్టెన్ మిథాలీ రాజ్&zwnj;కు ఆరోగ్యం సహకరించకపోవడంతో తొలి మ్యాచ్ పగ్గాలు హర్మన్&zwnj;ప్రీత్ కౌర్ చేపట్టింది. అయితే మిథాలీ లేని లోటు ఈ మ్యాచ్&zwnj;లో స్పష్టంగా కనిపించింది.
తొలుత టాస్ గెలిచిన హర్మన్&zwnj;ప్రీత్.. ఆస్ట్రేలియాకు బౌలింగ్ అప్పగించింది. మొదటి నుంచి ఆచితూచి ఆడిన భారత ఓపెనర్లు పూనమ్ రౌత్ (37), స్మృతి మందన (12) తొలి వికెట్&zwnj;కు 38 పరుగుల భాగస్వామ్యాన్ని నెలకొల్పారు. అయితే స్మృతి మందన ఔటైన తరవాత మిగిలిన బ్యాట్స్ ఉమెన్ వరస కట్టారు. ఆస్ట్రేలియా బౌలర్లు ధాటికి భారత టాపార్డర్ కుప్పకూలింది. అయితే వికెట్ కీపర్ సుష్మా వర్మ (41), టెయిలెండర్ పూజా వస్త్రాకర్ (51) పోరాడటంతో భారత్ నిర్ణీత 50 ఓవర్లలో 10 వికెట్లు కోల్పోయి 200 పరుగులు మాత్రమే చేయగలిగింది.
స్వల్ప లక్ష్యంతో బరిలోకి దిగిన ఆసీస్ ఆది నుంచే దూకుడుగా ఆడింది. ఓపెనర్ నికోల్ బోల్టన్ సెంచరీతో జట్టుకు విజయాన్ని అందించింది. 101 బంతుల్లో 100 పరుగులు చేసి నాటౌట్&zwnj;గా నిలిచింది. కేవలం రెండు వికెట్లు మాత్రమే కోల్పోయిన 32.1 ఓవర్లలో ఆసీస్ విజయాన్ని అందుకుంది. అలీస్సా హీలీ 38 పరుగులు.. కెప్టెన్ మెగ్ లానింగ్ 33, ఎల్లీసే పెర్రీ 25 (నాటౌట్) పరుగులు సాధించారు. భారత బౌలర్లలో శిఖా పాండే ఒక వికెట్ తీసింది. మరొకటి రనౌట్. ఈ విజయంతో మూడు మ్యాచ్&zwnj;ల సిరీస్&zwnj;లో ఆసీస్ 1-0 ఆధిక్యం సాధించింది. సెంచరీ బాదిన బోల్టన్&zwnj;కు &lsquo;ప్లేయర్ ఆఫ్ ది మ్యాచ్&rsquo; అవార్డు దక్కింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.